Politisk havde Dahlerup særligt fokus på spørgsmål om [[ligeløn]], [[barsel]] og [[sundhedspolitik]], bl.a. kritiserede hun i 1981 de [[Politiske partier i Danmark|politiske partier]] for at opstille kvinder på pladser, der ikke gav dem valg. Hun var ikke kun optaget af kvindens [[ligestilling]], men advokerede også for ugifte fædres ret til [[forældremyndighed]], hvilket afstedkom ros fra [[Foreningen Far]]. Hun stod bag forslaget om at nedsætte en socialdemokratisk kvindekommission, hvilket gav inspiration til [[Regeringen Jens Otto Krag II|Krag-regeringens]] [[Kvindekommissionen|Kvindekommission]], der blev nedsat i 1965 med [[Edel Saunte]] som formand. Dahlerup var medlem frem til afslutningen i 1974 og var formand for dens familieudvalg fra 1967. Kommissionsarbejdet førte til oprettelsen af [[Ligestillingsrådet]] i 1975, og Dahlerup blev dets første formand. Hun sad til 1982. Efter hendes udtræden af landspolitik blev hun i 1980'erne medlem af [[kommunalbestyrelse]]n i [[Løkken-Vrå Kommune]], hvor hun 1986-1989 var [[viceborgmester]].
Personbillede_savnes Hundredårige Samfund